《志新诵近诗次韵二首 其二》
宋代·孙觌

野鹤昂昂祗自奇，水凫泛泛强随时。问禅乞我安心法，住世分君大药资。

便欲乘桴从鲁叟，不须歌凤叹周衰。超然独啸千峰上，一吷清风万窍吹。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。